علمت “كود” من مصدر بوزارة الصحة، أن عدد المصحات الخاصة اللي تحلات سنة 2020، هو 44 مصحة خاصة. الغريب فهاد الاستثمارات الخاصة فقطاع الصحة، هو أنه حتى حد مامشاش يستثمر فالمناطق المهمشة، واغلب هاد 44 مصحة كلها فمحور كازا الرباط وطنجة وفاس ومراكش. فعز ازمة كورونا، ضربو الفلوس، ودارو استثمارات جديدة. وطبعا استغلو القوانين اللي كتخليهم يستثمر في اي بلاصة. دبا توجه الدولة هو ان الاستثمارات توزع بشكل عادل بين الجهات، وهنا جا قانون مزاولة مهنة الطب بالنسبة للأجانب، وغادي يخلي مستثمرين اجانب يدخلو ويستثمرو فمناطق نائية. بالارقام، 70 في المائة من المغاربة كيتعالجو فالقطاع الخاص في حين يتكلف القطاع العام بـ30 في المائة، لذلك هادو غايكونو ضد هاد المشروع خصوصا فيه تحرير الاستثمارات وغادي يخليونا نشوفو طبيب مريكاني ولا سعودي ولا روسي ولا تركي يستثمر فزاكورة وطاطا وابي جعد واسا وغيرها من المناطق المهمشة، وممكن نشوفو خدمات زوينة بأثمنة مناسبة. ناس بغات التعريفة ديال العلاج تبدل، وديال الدوا، هادو مصو دم المغاربة بزاف. 
لوبي المصحات الخاصة حالف يهلك جيوب المغاربة وف عز أزمة كورونا.. فتحو 44 مصحة جديدة فـ2020 وحتى وحدة مكاينة فالمناطق المهمشة